มีติ่งใน้ลิ้นอันตรายไหมคะ เวลากระดกลิ้นจะเห็นเป็นติ่งเนื้อตรงเส้นเลือดใต้ลิ้นค่ะอันตรายไหมคะและควรไปพบแพทย์ไหมคะ
สวัสดีค่ะอาการมีติ่งที่ใต้ลิ้นนั้น อาจจะเกิดจาก ติ่งจากแผลร้อนใน มักมีอาการเจ็บปวด มีตุ่มหนองร่วมด้วย ลิ้นอักเสบ ติ่งเนื้อที่เป็นการเจริญเติบโตผิดปกติของชั้นเยื่อบุซึ่งส่วนใหญ่ไม่ใช่เนื้อร้าย ถ้าเป็นเนื้อร้าย มักเป็นแผล มีเลือดออก เจ็บ อาจมีประวัติสูบบุหรี่ การเคี้ยวหมาก การติดเชื้อหูด หรือเป็นบาดแผลจากการบาดเจ็บ เช่นกัดลิ้นทำให้เลือดออกมาคั่งเห็นเป็นตุ่มหรือติ่งได้การดูแลตัวเองเบื้องต้น ไม่ไปแกะตุ่มในปากหรือที่ลิ้น ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น และหากยังมีติ่งเนื้อเรื้อรัง ลุกลาม ไม่ยุบไป มีอาการเจ็บ เลือดไหลร่วมด้วย ควรไปพบแพทย์